Odense Adresse-Contoirs Efterretninger, 1847-11-12
Til Kjøbenhavn indførtes i Ugen til den 8 ds. 16,058 Tdr. Kornvarer; der udførtes 2013 Tdr. J Stormen Natten mellem den 5 og 6 f. M. havde trende Fiskere fra Sletten ved Helsingøer det store Uheld paa Hjemreisen fra Farvandet mellem Falsterbo og Malmø, efter at have passeret Drags Fyrskib at forlise paa "Prøvestenen", hvor Baaden stødte med en saadan Voldsomhed, at Forenden af samme løb næsten ret iveiret og Bunden blev knust; det var kun med den yderste Anstrængelse at de Skibbrudne kunde holde sig fast i det strandede Fartøi, da den høie Sø uafbrudt gik over dem og bortrev med sig alt Jnventarium samt 16 Sildegarn. Kæmpende med Bølgerne og udsatte for den største Livsfare, maatte de tilbringe hele Natten i denne fortvivlede Stilling, indtil omsider den følgende Morgen nogle Fiskere fra Kastrup og Kjøbenhavn bemærkede deres Nød og med stor Fare reddede dem i den ynkeligste Forfatning. Dhrr. M. Jørgensen og P. V. Gruner tilbyde i Hels. A. at modtage Bidrag til Anskaffelse af nye Fiskeredskaber til disse Skibbrudne, der have mistet Alt, hvormed de skulle ernære sig selv og deres Familier (to af dem ere Familiefædre, den ene med 4 Børn og en gammel Svigermoder og den anden med 6 Børn). Estrupgaardene, 2de store Bøndergaarde i Hørby Sogn, Dronninglund Herred, paa c. 250 Tdr. Land gode Jorder, med et Hartkorn af 1 Td. 4 Skpr. 2 Fdkr. 2 Alb., ere af Eieren af Hovedgaarden Haven, Hr. v. Undall, solgte til Propr. Pape til Heiselt og Forvalter Kjær for 4000 Rbd., og ere Fæsterne strax blevne udløste af Kjøberne. Nævnte Eier af Heiselt har nu tillige bortsolgt det sidste Huus af Eiendommens 90 Tdr. hoverigjørende Hartkorn. Odense. Hvad Hr. Kand. theol. Fabers almindelig yndede og udbredte Moralsk christelig Læsebog er i det Mindre, det vil i det Større blive et nylig af Hr. Pastor Mau udgivet fortrinligt Skrift, Fire hundrede Fortællinger for Skolen og Livet. De ere ordnede efter Katechismens fem Parter og afgive en underholdende og lærerig Læsning saavel for Ældre, som Yngre, hvorfor de kunne særdeles anbefales til Anskaffelse for Skoler, Sognebibliotheker, Konfirmander, og overhovedet til Enhver, der hos sig selv eller Andre vil virke for et høiere Liv. Foran enhver Fortælling, gaaer et til Jndholdet passende Bibelsprog, over hvilke et Register findes ved Bogens Slutning, der ogsaa er forsynet med Sag= og Navneregister. Bogen er trykt med forskjellige Slags dansk og latinsk Skrift, for at den tillige kan benyttes som Læsebog i Skolen eller Hjemmet. Til alle Venner af den bibelske Historie, til alle Kirkens og Skolens Lærere kan høilig anbefales et i denne Tid af Hr. Magister L. N. Boisen, Sognepræst i Vesterbrog, udgivet saare interessant Skrift, under Titel: "Jsraels Historie i første Mosebog, oplyst ved Hjælp af nyere Reisebeskrivelser samt andre videnskabelige Hjælpemidler." Jngen vil fortryde at have gjort sig bekjendt med denne om ualmindelig Kundskab og Kjærlighed til den hellige Historie vidnende Bog, om hvis Fortsættelse Forfatteren giver Haab i Fortalens Slutning. (Dagsposterne). Velunderrettede ville vide, at Samvittighedsstrupler over de den sædvanlige præstelige Anskuelse modstridende Reformer have bevæget den romerske Kardinalstatssekretair Ferretti til at anholde om sin Afsked. - Jfølge et fra en diplomatisk Kilde hidrørende Brev fra Wien skal Hr. Guizot hemmeligen have foreslaaet Fyrst Metternich, for det Tilfælde, at de nærværende Forhold i Schweitz førte til Ophævelsen af Forbundstraktaten af 1815, at dele Landet i tvende Stater, hvoraf den ene skulde omfatte de liberale Kantoner og den anden Sonderforbundet.